stanford-oval/wikipedia huggingface dataset:
Dudley Dorival

| Mitalit> Miesten yleisurheilu.Maa:   Haiti.MM-kilpailut  | Mitalit> Miesten yleisurheilu.Maa:   Haiti.MM-kilpailut  | Mitalit> Miesten yleisurheilu.Maa:   Haiti.MM-kilpailut  | Miesten yleisurheilu> Maa:   Haiti. |
| --- | --- | --- | --- |
|  Pronssia | Edmonton 2001 | 110 m aidat |  |
Maa:   Yhdysvallat
| Universiadit  | Universiadit  | Universiadit  |  |
|  Pronssia | Catania 1997 | 110 m aidat |  |
Dudley S. Dorival (s. 1. syyskuuta 1975 Elizabeth, Yhdysvallat) on haitilainen entinen yleisurheilija, joka kilpaili pika-aitajuoksussa. Hän edusti Yhdysvaltoja vuoden 1999 heinäkuuhun saakka, mutta vaihtoi kansalaisuuttaan, sillä hänen molemmat vanhempansa ovat syntyjään haitilaisia. Dorival voitti Yhdysvaltoja edustaessaan hopeaa alle 20-vuotiaiden MM-kisoista 1994 ja pronssia vuoden 1997 universiadeista. Haitin edustajana hän voitti pronssia vuoden 2001 MM-kisoista ja osallistui olympialaisiin kolmesti. Dorivalin paras olympiasijoitus on seitsemäs sija Sydneyn olympialaisista 2000.
Ennätykset

110 m aidat: 13,25 s (2001)
Dudley Moore

Dudley Moore vuonna 1991.
Dudley Stuart John Moore (19. huhtikuuta 1935 Dagenham, Essex, Iso-Britannia – 27. maaliskuuta 2002 Plainfield, New Jersey, Yhdysvallat) oli englantilaissyntyinen koomikko ja näyttelijä.
Hän oli naimisissa neljästi ja sai kaksi poikaa. Hänen vaimojaan olivat Nicole Rothschild, Brogan Lane, Tuesday Weld ja Suzy Kendall. Jokainen avioliitto päättyi eroon.
Yksi Dudley Mooren tavaramerkeistä, josta hän ei aina jaksanut iloita, oli hänen suhteellinen lyhytkasvuisuutensa, 159 cm. Ennen 1960-luvun alkua, jolloin hänen elokuvauransa käynnistyi, hän opiskeli klassista pianonsoittoa. Moore sävelsi musiikin osaan elokuvistaan ja hän myös käsikirjoitti sekä valkokankaalle että televisiolle. Hänen kuuluisimmat elokuvansa olivat 10 – nainen kuin unelma (1979) ja Arthur (1981). Uran vikatikkejä saattoi olla kieltäytyminen pääosasta elokuvassa Splash (1984), joka Tom Hanksin tähdittämänä oli aikanaan melkoinen menestys.
Moore kertoi syyskuussa 1999 julkisesti kärsivänsä progressiivisesta supranukleaarisesta halvauksesta. Hän kuoli sairautensa komplikaationa ilmenneeseen keuhkokuumeeseen maaliskuussa 2002.
Aiheesta muualla

Dudley Moore Internet Movie Databasessa. (englanniksi)
EBCDIC

Extended Binary Coded Decimal Interchange Code (lyh. EBCDIC) on kahdeksanbittinen merkistökoodaus, jota on käytössä pääasiassa IBM:n suurtietokoneissa ja minitietokoneissa.
Merkistö perustuu IBM:n aiemmin käyttämään järjestelmään ja sitä on käytetty IBM:n System/360 -suurtietokoneessa. System/360:n oli tarkoitus käyttää ASCII-merkistöä, mutta reikäkortti- ja tulostinlaitteet eivät olleet valmiita lähellä julkaisua.
EBCDIC ja ASCII eivät ole yhteensopivia. Lisäksi EBCDIC-merkistö järjestää pienen kirjaimen ennen isoa kirjainta, päinvastoin kuin ASCII-merkistö.
UTF-EBCDIC on Unicoden määrittelemä alalajike EBCDIC merkistön tuelle.
Merkistön edeltäjä on BCDIC.
EBCDIC-merkit

Taulukko esittää EBCDIC-merkistön Invariant character set -osuutta. Nämä merkit ovat samat ja samoissa paikoissa eri kielille tarkoitetuissa merkistöissä. IBM:n termi eri kielille tarkoitetuista merkistöistä on "koodisivu".
| koodi | …0 | …1 | …2 | …3 | …4 | …5 | …6 | …7 | …8 | …9 | …a | …b | …c | …d | …e | …f |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 0… | NUL | SOH | STX | ETX | SEL | HT | RNL | DEL | GE | SPS | RPT | VT | FF | CR | SO | SI |
| 1… | DLE | DC1 | DC2 | DC3 | RES/ENP | NL | BS | POC | CAN | EM | UBS | CU1 | IFS | IGS | IRS | IUS/ITB |
| 2… | DS | SOS | FS | WUS | BYP/INP | LF | ETB | ESC | SA | SFE | SM/SW | CSP | MFA | ENQ | ACK | BEL |
| 3… |  |  | SYN | IR | PP | TRN | NBS | EOT | SBS | IT | RFF | CU3 | DC4 | NAK |  | SUB |
| 4… | SP |  |  |  |  |  |  |  |  |  | ¢ | . | < | ( | + | | |
| 5… | & |  |  |  |  |  |  |  |  |  |  ! | $ | * | ) |  ; | ¬ |
| 6… | - | / |  |  |  |  |  |  |  |  | ¦ | , |  % | _ | > |  ? |
| 7… |  |  |  |  |  |  |  |  |  | ` |  : | # | @ | ' | = | " |
| 8… |  | a | b | c | d | e | f | g | h | i |  |  |  |  |  | ± |
| 9… |  | j | k | l | m | n | o | p | q | r |  |  |  |  |  |  |
| A… |  | ~ | s | t | u | v | w | x | y | z |  |  |  |  |  |  |
| B… | ^ |  |  |  |  |  |  |  |  |  | [ | ] |  |  |  |  |
| C… | { | A | B | C | D | E | F | G | H | I |  |  |  |  |  |  |
| D… | } | J | K | L | M | N | O | P | Q | R |  |  |  |  |  |  |
| E… | \ |  | S | T | U | V | W | X | Y | Z |  |  |  |  |  |  |
| F… | 0 | 1 | 2 | 3 | 4 | 5 | 6 | 7 | 8 | 9 |  |  |  |  |  | EO |
Käännös suomeksi
Costa-Gavras

Costa-Gavras.
Konstantínos ”Kóstas” Gavrás (kreik. Κωνσταντίνος ”Κώστας” Γαβράς, s. 13. helmikuuta 1933 Iraía) on kreikkalaissyntyinen elokuvaohjaaja, joka tunnetaan taiteilijanimellä Costa-Gavras tai Costa Gavras. Hänet tunnetaan parhaiten poliittisista trillereistään, kuten Z – hän elää! ja Kateissa. Gavras on palkittu muun muassa Oscarilla, Baftalla ja Kultaisella palmulla.
Ura

Costa-Gavras asui nuoruusvuotensa synnyinmaassaan ja työskenteli balettitanssijana mutta muutti sitten Ranskaan, jossa hän alkoi opiskella lakia vuonna 1951. Hän sai Ranskan kansalaisuuden 1953. Vuonna 1956 hän keskeytti yliopisto-opinnot ja pyrki maan johtavaan elokuvakouluun Institut des hautes études cinématographiquesiin. Vuosina 1958–1965 hän toimi Yves Allegret’n, René Clairin, René Clémentin, Henri Verneuil’n ja Jacques Demyn assistenttina.
Vuonna 1969 Gavras teki läpimurtoelokuvansa Z – hän elää!, joka kuvaa Kreikan poliittista tilannetta ennen vuoden 1967 sotilasvallankaappausta. Gavras jatkoi poliittisten elokuvien tekoa, ja seuraavana vuonna hän teki Artur Londonin muistelmakirjaan perustuneen elokuvan Tunnustus, joka kuvaa stalinistisessa Tšekkoslovakiassa vuonna 1952 järjestettyjä näytösoikeudenkäyntejä. Elokuva suututti kommunisteja ympäri maailman, ja Gavras joutui heidän kritiikkinsä kohteeksi. Vuonna 1983 Gavras itse kuvaili eräässä haastattelussa elokuvan aiheuttamia reaktioita "kiivaiksi". Z – hän elää! -elokuvan menestyksen jälkeen Gavrasille tarjottiin Hollywoodissa Kummisedän ohjaamista, mutta hän kieltäytyi, koska piti elokuvia mafiaa kohtaan liian pehmeinä.
Hänen kolmas poliittinen elokuvansa Hälytystila (1972) kuvasi Yhdysvaltain sekaantumista Latinalaisen Amerikan maiden sisäpolitiikkaan; elokuvan innoittajana oli Daniel A. Mitrionen sieppaus ja murha kesällä 1970. Costa-Gavrasin poliittisen trilogian miespääosissa nähtiin Yves Montand.
Vuonna 1982 Gavras ohjasi ja käsikirjoitti Donald Stewartin kanssa yhden tunnetuimmista elokuvistaan Kateissa, joka kuvaa Chilen sotilasvallankaappausta. Elokuva voitti parhaan käsikirjoituksen Oscarin ja Bafta-palkinnon. Ohjaustöidensä ohella hän toimi myös Cinémathèque françaisen johtajana vuosina 1982–1987.
1990-luvulla Gavras ohjasi draamaelokuvan Mad City – yksinoikeudella, jonka päärooleissa näyttelevät John Travolta ja Dustin Hoffman. 2000-luvulla hän jatkoi elokuvien ohjaamista tasaiseen tahtiin. Hän oli Cannesin elokuvajuhlien tuomaristossa vuonna 2002.
Gavrasin tuorein elokuva on vuonna 2012 valmistunut pankkimaailmaan sijoittuva trilleri Le Capital, jonka pääosissa näyttelevät Gabriel Byrne ja Gad Elmaleh.
Palkinnot

Costa-Gavrasille myönnettiin vuonna 1983 Oscar-palkinto Kateissa-elokuvan käsikirjoituksesta. Samasta elokuvasta hänelle myönnettiin myös parhaan käsikirjoituksen Bafta-palkinto (jaettu Donald Stewartin kanssa) sekä Cannesin Kultainen palmu 1982. Hän oli jo vuonna 1970 ollut ehdolla Oscar-palkinnon saajaksi kahdessa sarjassa elokuvasta Z – hän elää! Kyseessä olivat parhaan ohjaajan ja parhaan käsikirjoituksen palkinnot. Itse elokuva sai parhaan vieraskielisen elokuvan Oscarin.
Filmografia

Murha makuuvaunussa (Compartiment tueurs), 1965
Yksi mies liikaa (1 homme de trop), 1967
Z – hän elää! (Z), 1969
Tunnustus (L'aveu), 1970
Hälytystila (État de siège), 1972
Kateissa (Missing), 1982
Soittorasia (Music Box), 1989
Mad City – yksinoikeudella (Mad City), 1997
Amen: Lopullinen ratkaisu 2002
Kirves, 2005
Eden à l'Ouest (Eden is West), 2009
Le Capital, 2012
Kirjallisuutta

Costa-Gavras: Va où il est impossible d’aller: Mémoires.  Paris:  Éditions du Seuil, 2018.  ISBN 978-2-02-139389-7.
Michalczyk, John J.: Costa-Gavras: The Political Fiction Film.  Philadelphia:  Art Alliance Press, 1984.  ISBN 0-87982-029-2.
Riambau, Esteve: De traidores y héroes: El cine de Costa-Gavras.  Valladolid:  48 Semana Internacional de Cine, 2003.  ISBN 84-87737-49-8.
Rizza, Gabriele – Rossi, Giovanni Maria – Tassone, Aldo (toim.): Il cinema di Costa-Gavras: Processo alla storia.  Firenze:  Aida Edizioni, 2002.  ISBN 88-8329-097-6.
Aiheesta muualla

Kuvia tai muita tiedostoja aiheesta Costa-Gavras Wikimedia Commonsissa
Costa-Gavras Internet Movie Databasessa. (englanniksi)
Dennis Hull

| Dennis Hull |
| --- | --- |

Henkilötiedot
Syntynyt: 19. marraskuuta 1944 Pointe Anne, Ontario
Kansalaisuus:   Kanada
Jääkiekkoilija
Lempinimi:  Silver Jet
Pelipaikka:  vasen laitahyökkääjä
Maila:  vasen
Pituus:  183 cm
Paino:  84 kg
Pelaajaura
Pääsarjaura:  1964–1978
Seurat:  Chicago Blackhawks Detroit Red Wings
Dennis Hull (s. 19. marraskuuta 1944 Pointe Anne, Ontario) on kanadalainen jääkiekkoilija. Hän pelasi NHL:ssä vuosina 1964–1978. Hänen veljensä on Bobby Hull ja veljenpoikansa Brett Hull.
Palkintoja ja saavutuksia

NHL:n kakkostähdistössä 1973
NHL:n tähdistöottelussa 1969, 1971, 1972, 1973, 1974
Dennis Hauger

| Dennis Hauger |
| --- | --- |
 Dennis Hauger vuonna 2022.
Henkilötiedot
Syntynyt: 17. maaliskuuta 2003 
Aiheesta muualla
www.dennishauger.com
Dennis Hauger (s. 17. maaliskuuta 2003 Oslo, Norja) on norjalainen autourheilija. Hauger liitettiin syyskuussa 2017 Red Bullin junioriohjelmaan.
Ura

Hauger aloitti uransa kartingissa viisivuotiaana ja voitti ensimmäisen kartingkisansa kahdeksan vuoden ikäisenä. Vuonna 2014 Hauger voitti Mini ROK International -luokan mestaruuden ja sijoittui Italian Championship -luokassa toiseksi. Vuonna 2015 hän voitti muun muassa Italian Championship, WSK Super Master Series ja WSK Champions Cup -luokkien mestaruudet. Vuonna 2016 Hauger voitti Saksan Junior Kartingin ja 2017 Saksan Kartingin mestaruussarjan mestaruudet.
Vuonna 2018 Hauger aloitti kilpauransa Britannian F4 -sarjassa saavuttaen neljä voittoa ja kymmenen palkintosijaa ollen sarjapisteissä neljäs. Vuonna 2019 Hauger ajoi Italian Formula 4 -sarjassa voittaen sarjan mestaruuden 12 voitollaan. Hän ajoi myös Saksan ADAC Formula 4 -sarjassa voittaen kuusi kilpailua ja saavuttaen kymmenen palkintosijaa sijoittuen loppupisteissä toiseksi. Samana vuonna hän ajoi kaksi kilpailua EuroFormula Open -sarjassa saavuttaen 18 pistettä.
Vuonna 2020 Hauger ajoi FIA Formula 3 Championship -sarjassa Hitech Grand Prix -tallissa ja voitti sarjan mestaruuden kaudella 2021 Prema Racing -tallissa.
Derbi X-Race

| Derbi Senda X-race |
| --- | --- |
 Derbi Senda X-race 50cc
Historia
Valmistaja:  Derbi
Valmistusmaa:  Espanja
Valm. vuosina:  2004 - 2010
Moottori
Kuutiotilavuus:  49cm³
Derbi Senda X-Race on Derbin Senda-malliston enduro- ja supermotomallimopo (R ja SM). Sitä valmistettiin vuosina 2004–2010.
X-Race on Derbin halvin malli, lähes sama kuin X-Treme muutamaa pikku eroa lukuun ottamatta. Sen hinta uutena vaihteli 2 500 ja 3 000 euron välilläselvennä. X-Racea on kuristettu hukkaputkella, messinkilevyllä ja CDI-rajoittimella. Ilman kuristuksia sekä isommalla suuttimella mopon huippunopeus on vakiovälityksillä noin 75–80 km/h.
Dennis Harrison

| Dennis Harrison> Henkilötiedot |
| --- | --- |
Koko nimi:  Dennis Harrison
Syntynyt: 7. toukokuuta 1979 (ikä 45) Philadelphia, Pennsylvania
Kansalaisuus:   Yhdysvallat
Koripalloilija
Lempinimi:  D. J.
Pelipaikka:  Iso laitahyökkääjä
Pituus:  201 cm
Paino:  100 kg
NBA-varaus:  ei varattu 2002
Pelaajaura
Yliopistojoukkueet
1999–2002:   Coloradon yliopisto
Seurajoukkueet
2002–2003 2003–2004 2004 2004–2005 2005–2007 2007–2008 2008–2009 2009–2010:   Kentucky Coyotes  Las Vegas Rattlers  UCC Demons  Chester Jets  Tampereen Pyrintö  SLUC Nancy  Benetton Fribourg  Charleville-Mézières
Dennis Harrison (s. 7. toukokuuta 1979 Philadelphia, Pennsylvania) on yhdysvaltalainen aktiiviuransa lopettanut koripalloilija.
Urheilu-ura

Harrisonia ei varattu NBA:han vuoden 2002 varaustilaisuudessa. Hän pelasi kaksi kautta Yhdysvaltain pienissä sarjoissa ja siirtyi tämän jälkeen Eurooppaan, jossa voitti Irlannin ja Ison-Britannian cupit. Syksyllä 2005 Harrison siirtyi Suomeen ja Tampereen Pyrintöön, jossa pelasi kaksi kautta. Kaudella 2006–2007 Harrison pelasi erinomaisesti heittäen: hänen kahden pisteen heittonsa onnistuivat 65,05-prosenttisesti (Korisliigan 1. kyseisellä kaudella), kolmen pisteen heitot 43,66-prosenttisesti (Korisliigan 2.) ja vapaaheitot 80,45-prosenttisesti (Korisliigan 3.). 19,4 pisteen keskiarvollaan hän oli Korisliigan runkosarjan viidenneksi mutta Pyrinnössä vasta kolmanneksi paras pistemies. Pyrinnön jälkeen Harrison siirtyi Ranskan pääsarjan SLUC Nancyyn ja pelasi tämän jälkeen vielä Sveitsissä ja Ranskan toiseksi korkeimmalla sarjatasolla.
Harrisonin pikkuveli David Harrison oli NBA-tason koripalloilija.
Diges

Luovien alojen liiketoiminnan kehittämisyhdistys, Diges ry, on vuonna 2003 perustettu valtakunnallinen yhdistys, joka edistää luovien alojen pk-yritysten valmiuksia kannattavaan liiketoimintaan, auttaa alkuun alan uusia yrityksiä sekä edistää alan tuotekehitystoimintaa sparraamalla ja jalostamalla luovien alojen yrityksiä, yrittäjiksi aikovia sekä innovatiivisia t&k-hankkeita.
Yhdistyksen perustajia ovat SATU ry, MindTrek ry ja Musiikkituottajat – IFPI Finland ry. Tällä hetkellämilloin? yhdistyksen jäseninä ovat Arkkitehtitoimistojen liitto ry, Design Forum Finland/Suomen Taideteollisuusyhdistys ry, Suomen riippumattomien levy- ja tuotantoyhtiöiden IndieCo ry, MindTrek ry sekä SATU ry.
Luovat alat

Eri maista löytyy erilaisia määritelmiä luoville toimialoille (creative industries). Yhtä yhtenäistä, globaalia määritelmää ei toistaiseksi ole olemassa, sillä jokainen maa on määritellyt alat omista lähtökohdistaan. Määrittelyongelmaan on kiinnitetty huomiota lähes jokaisessa alaa koskevassa, viimeisen kymmenen vuoden aikana valmistuneessa julkaisussa. Kansallisia määritelmiä on kuitenkin tehty eri puolilla maailmaa. Laajimman näkemyksen mukaan luovat alat sisältävät kaikki alat, jotka synnyttävät tekijänoikeuksia, patentteja tai tuotemerkkejä. Tällöin ne nähdään liiketoimintana, joka perustuu aineettoman omaisuuden kaupalliselle hyödyntämiselle. Määrittely on toistaiseksi avoin, sillä luovat alat muuttuvat ja kehittyvät koko ajan. Nopean teknisen kehityksen vuoksi luoviin aloihin voi tulevaisuudessa liittyä aloja, joita ei Suomessa vielä tunnisteta luoviksi aloiksi tai ne ovat tällä hetkellä marginaalisia.
Luoviin aloihin kuuluvat kauppa- ja teollisuusministeriön vuonna 2007 julkaiseman ”Luovien alojen yrittäjyyden kehittämisstrategia 2015”:n mukaisesti:
animaatiotuotanto
arkkitehtipalvelut
elokuva- ja tv-tuotanto
kuvataide ja taidegalleriat
käsityö
liikunta- ja elämyspalvelut
mainonta- ja markkinointiviestintä
muotoilupalvelut
musiikki- ja ohjelmapalvelut
peliala
radio- ja äänituotanto
taide- ja antiikkikauppa
tanssi ja teatteri
viestintäala
Julkaisuja

Diges ry on tuottanut erilaisia luovaan alaan ja sen kehittämiseen liittyviä julkaisuja. Näitä ovat mm.:
Aineettomien oikeuksien opas - osaatko suojata aineettoman omaisuutesi? (Arkistoitu – Internet Archive) antaa perustiedot aineettomista oikeuksista ja neuvoja aineettoman lisäarvon strategian laatimiseen. Opas on suunnattu mikro- ja pienyrityksille.
Tee tulevaisuus! - pk-yrityksen ennakointiopas (Arkistoitu – Internet Archive) on opas, joka tarjoaa simppeleitä työkaluja, miten pk-yritys voi ennakoida tulevaisuutta
Fokusoimalla kasvua ja kannattavuutta - sparraajan opas yrittäjälle (Arkistoitu – Internet Archive) on erityisesti mikro- ja pienyrityksille suunnattu opas oikean kasvualustan etsimiseen ja siihen keskittymiseen eli fokusointiin
Yhdistysten strategiaopas Näe, Koe, Tee (Arkistoitu – Internet Archive), jonka avulla yhdistykset voivat kehittää strategiaansa käytännönläheisellä ja havainnollisella tavalla
Selvitys taide- ja kulttuurilähtöisten hyvinvointipalveluiden markkinoista sosiaali- ja terveysalalla Johan nyt on markkinat - vai onko? (Arkistoitu – Internet Archive)
Yritysneuvojille ja -kehittäjille suunnattu Sparraajan käsikirja - Askelmerkkejä luovien alojen liiketoiminnan kehittämiseen (Arkistoitu – Internet Archive), joka antaa neuvoja miten luovan alan yrittäjiä voidaan tukea
Liikunta-alan yrittäjyyden toimenpideohjelma 2020 (Arkistoitu – Internet Archive)
Aiheesta muualla

www.luovasuomi.fi
Savonlinnan seutu[vanhentunut linkki]
Sekes[vanhentunut linkki]
Lib.hel.fi[vanhentunut linkki]
Dries van Agt

| Dries van Agt |
| --- | --- |
 Dries van Agt vuonna 1980.
Alankomaiden 46. pääministeri
 19. joulukuuta 1977 – 4. marraskuuta 1982  
Monarkki:  Juliana Beatrix
Varapääministeri:  Hans Wiegel   Joop den Uyl  Jan Terlouw
Edeltäjä:  Joop den Uyl
Seuraaja:  Ruud Lubbers
Henkilötiedot
Syntynyt: 2. helmikuuta 1931 Geldrop, Alankomaat
Kuollut: 5. helmikuuta 2024 (93 vuotta) Nijmegen
Puoliso:  Eugenie Krekelberg
Tiedot
Puolue:  Kristillisdemokraattinen puolue (CDA) (2021 asti)
 Nimikirjoitus
Aiheesta muualla
www.driesvanagt.nl
Andries Antonius Maria ”Dries” van Agt (2. heinäkuuta 1931 – 5. helmikuuta 2024) oli alankomaalainen poliitikko, joka toimi Alankomaiden pääministerinä kolmen hallituksen johdossa 19. joulukuuta 1977 – 4. marraskuuta 1982. Van Agt kuului kristillisdemokraattiseen puolueeseen (CDA).
Dries van Agt opiskeli juridiikkaa Nijmegenin katolisessa yliopistossa ja sai tohtorin arvon vuonna 1955. Hän toimi sen jälkeen juristina Eindhovenissa, hallituksen neuvonantaja hänestä tuli kalastus- ja maatalousministeriössä. Vuodet 1968–1971 hän toimi katolilaisen yliopiston rikoslain professorina. Hän oli oikeusministerinä 1971–1973 ja oikeusministerinä ja varapääministerinä 1973–1977.
Dries van Agt esitteli vuonna 1976 Alankomaiden uuden huumepolitiikan suunnan, jossa erotettiin kovat ja miedot huumeet toisistaan. Tämä johti lopulta kannabiksen laillistamiseen ja coffee shop -järjestelmän luomiseen.
Vuonna 2021 van Agt ilmoitti eroavansa CDA:sta puolueen liian israelilaismyönteisen politiikan takia.
Valittuaan eutanasian van Agt ja hänen vaimonsa kuolivat 5. helmikuuta 2024. Van Agt oli aiemmin kärsinyt heikentävästä aivoverenvuodosta.
Edc

Edc tai EDC voi tarkoittaa seuraavia
Esprit de Corp, vaatemerkki
EDC Paris Business School
European Defence Community, ehdotettu eurooppalainen puolustusjärjestö 1950-luvulla
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”EDC”, voi hakea sivunnimihaulla, laajalla sivunnimihaulla tai tekstihaulla.
Costa Crociere

| Costa Crociere S> p.A. |
| --- | --- |

Perustettu:  31. maaliskuuta 1948
Avainhenkilöt:  Mario Zanetti
Kotipaikka:   Miami, Florida, Yhdysvallat
Toimiala:  matkailu
Emoyhtiö:  Carnival
Kotisivu:  www.costacruises.com
Infobox OKNimi-testi OK: 
Costa Serena vuonna 2008
Costa Atlantica
Costa Atlantica (vas.) ja Costa Classica Tallinnassa
Costa Fortuna 2009
Costa Crociere S.p.A (engl. Costa Cruises) on italialainen risteily-yhtiö, joka on perustettu vuonna 1854. Yhtiö siirtyi kokonaan risteilytoimintaan 31. maaliskuuta 1948; sitä ennen se oli toiminut rahtiliikenteessä. Costa Crocieren kotisatama sijaitsee Savonassa Pohjois-Italiassa. Yhtiö vaihtoi kotisataman sinne vuonna 2005, mikä on lisännyt turistien määrää kaupungissa.
Costa Crociere on Euroopan suurin risteily-yhtiö 14 aluksellaan. Kaikki alukset on sisustettu italialaisella tyylillä. Laivoilla on voimassa pukeutumissäännöt. Yhtiön toiminta-alueeseen kuuluvat Välimeri, Pohjois-Eurooppa, Karibia, Intian valtameri, Lähi-itä, Kaakkois-Aasia ja Etelä-Amerikka. Costa Crociere kuuluu maailman suurimpaan risteilyvarustamoon Carnival Corporation & PLC:hen.
Nykyinen laivasto

Costa Classica (1991)
Costa neoRomantica (1993)
Costa Victoria (1996)
Costa neoRiviera (1999)
Costa Atlantica (2000)
Costa Mediterranea (2003)
Costa Fortuna (2003)
Costa Magica (2004)
Costa Serena (2007)
Costa Luminosa (2009)
Costa Pacifica (2009)
Costa Deliziosa (2010)
Costa Favolosa (2011)
Costa Fascinosa (2012)
Costa Diadema (2014) (lippulaiva)
Costa Smeralda (2019)
Costa Firenze (2020)
Costa Toscana (2021)
Tulevat alukset

Costa Celebration 2014 – siirretään Iberocrucerosilta
Costa Smeralda 2019 (Meyer Turku)
Entiset alukset

Andrea C (1948–1981)
Anna C (1948–1971)
Amerikanis (vuokralla 1980–1984)
Angelina Lauro (vuokralla 1978–1979)
Bianca C (1959–1961)
Carla C / Carla Costa (1967–1985, 1986–1992)
Columbus C (1981–1984)
Costa Allegra (1990–2012)
Costa Marina (1988–2011)
Costa Concordia (2006–2012)
Costa Europa (2002–2010)
Costa Playa / Joy Wave (1995–1998, 1999–2000)
Costa Tropicale (2001–2005)
Costa Riviera (1981–2002)
Danae (1979–1992)
Daphne (1979–1997)
Enrico C / Enrico Costa (1965–1994) (aiemmin Provence (1951))
Eugenio C / Eugenio Costa (1966–1996)
Flavia (1968–1982)
Frederico C (1958–1983)
Franca C (1952–1977)
Fulvia (1969–1970)
Giovanna C (1947–1953)
Italia (1974–1983 )
Luisa C (1947–1951)
Maria C (1947–1953)
Costa Voyager (2011–2013)
Suomessa käyneet alukset

Costa Marina
Costa Classica
Costa Victoria
Costa Atlantica
Costa Mediterranea
Costa Magica
Costa Luminosa
Costa Deliziosa
Costa Pacifica
Costa Fortuna
Costa Voyager
Aiheesta muualla

Costa Crocieren viralliset kotisivut
Costa Crocieren suomenkieliset kotisivut
Laivojen vertailutaulukko englanniksi (Arkistoitu – Internet Archive)
Demonic

| Demonic Testament |
| --- | --- | --- |

Studioalbumin tiedot
 Julkaistu: 24. kesäkuuta 1997
 Tuottaja(t): Eric Peterson & Chuck Billy
 Tyylilaji: thrash metal, death metal
 Kesto: 40.44
 Levy-yhtiö: Burnt Offerings
Testamentin muut julkaisut
| The Best of Testament 1996 | Demonic 1997 | Signs of Chaos: The Best of Testament 1997 |
Demonic on thrash metal -yhtye Testamentin vuonna 1997 julkaistu seitsemäs studioalbumi. Albumilla on kuultavissa aikaisempaa enemmän vaikutteita death metal -musiikista.
Kappaleet

Demonic Refusal – 5.21
The Burning Times – 5.15
Together as One – 4.17
Jun-Jun – 3.43
John Doe – 3.11
Murky Waters – 3.00
Hatred's Rise – 3.15
Distorted Lives – 3.36
New Eyes of Old – 3.00
Ten Thousand Thrones – 4.37
Nostrovia – 1.32
Kokoonpano

Chuck Billy – laulu
Eric Peterson – kitara
Derrick Ramirez – basso
Gene Hoglan – rummut
Glen Alvelais – kitara kappaleessa New Eyes of Old
Aiheesta muualla

Demonic Discogsissa. (englanniksi)
Albumi Demonic Encyclopaedia Metallum -sivustolla (englanniksi)
Edb

| Edb> Perustiedot |
| --- | --- |
Tyyppi:  I- ja II-luokan kaksikerroksinen IC-vaunu
Liikennöitsijä:  VR
Valmistaja:  Transtech
Lukumäärä:  41, joista 40 muutettu CEd-sarjaan
Valmistusvuodet:  1999–2002
Hylätty:  1
Numerointi:  28401–28441
Istumapaikkoja:  110
Tekniset tiedot
Huippunopeus:  200 km/h
Pituus:  26,4 m
Leveys:  3,2 m
Korkeus:  5,2 m
Raideleveys:  1 524 mm
Telit:  SIG-85
Edb oli VR:n omistamalle kaksikerroksille InterCity-vaunusarjalle annettu kalustotunnus. Sarjatunnuksen E tarkoittaa, että kyseessä on II-luokan vaunu, d kertoo kyseessä olevan kaksikerroksinen IC-vaunu, ja b tarkoittaa, että vaunussa on Ekstra-luokka.
Vaunut muutettiin Ed-sarjan vaunuista Ekstra-luokan sisältäviksi. Edb-vaunut olivat ulkoisesti samanlaisia kuin Ed-vaunut lukuun ottamatta vaunun vaakaraitaan kirjoitettua Ekstra-tekstiä.
Edb-sarjan vaunu 28428 hylättiin sen vaurioiduttua onnettomuudessa Helsingin asemalla 4. tammikuuta 2010.
Edb-sarjan vaunut muutettiin vuodesta 2019 alkaen CEd-vaunuiksi, joissa on entistä ylellisempi Ekstra-luokka. Vuoteen 2022 mennessä kaikki 40 Edb-vaunua oli muutettu CEd-sarjaan.
Derby-kenkä

Derby-kenkä
Derby-kenkä on miesten kenkämalli. Derby-kenkä, josta voidaan käyttää myös nimitystä blucher, eroaa oxford-kengästä siten, että derbyssä varsikappaleet on ommeltu etupäällisen päälle. Derby-kenkä ei ole yhtä juhlallinen kuin oxford, mutta se mukautuu oxfordia paremmin käyttäjänsä jalkapöydän korkeuteen. Derby-kengissä voidaan myös käyttää koristeellista brogue-rei’itystä.